Ali Buhara Mete. Ali Buhara Mete (20-fevral, 1983-yil) turkiyalik aktyor, qoʼshiqchi sanʼatkor va ssenariychi. Hayoti. Ali Buhara Mete 1983-yil 20-fevralda Istanbulda tavallud topgan. Otasining ismi Ömer Lütfi. Mete Istanbul Bilim Universitetining Siyosatshunoslik Fakultetida taʼlim olgan. 2012 – 2015-yillarda suratga olingan „Qashqirlar makoni“ serialida Milliy Xavfsizlik Tashkilotining boshligʼi Akif rolini serialning 3 mavsumida ijro etgan. 2016-yilda „Posta kutusu“ kino filmida Berk ismli yigit rolida oʼynagan va filmning ssenariysini yozgan. Aynan shu filmdagi roli uchun Kosova Film Festivalida „Eng yaxshi ssenariy“ mukofotini qoʼlga kiritgan. 2017-yilda teleekranlarda namoyish etilgan „Yarım Kalan“ kino filmida bosh rolda oʼynaydi. Xuddi shu yili „Sevda Kuşun Kanadında“ serialida Mete obrazi bilan tomoshabinlar eʼtiboriga tushdi. 2018-yilda „Direniş Karatay“ filmida Sultan Giyaseddin Keyhüsrev rolida oʼynadi. „Diriliş Ertuğrul“ serialida Mergen obrazini gavdalantirgan Mete keyinchalik, 2019-yil 27-dekabrda ekranlarda mashhur boʼlgan „Şuursuz Aşk“ filmida Nihat Aslan obrazini jonlantirdi.